ky ky ky ky hbs_cyr ky ru ru ru ru kk bg bg ky cs ky ru ky ky ky ky ky ru ky ru ky ru ru ky ky ky ky ky uk ru de ky de ky de ky de ky de ky de ky de ru de ky de ky de ky de ky de tt ru uk hbs_cyr ru ru ru ru fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr ru
Президенттин аппарат башчылыгына Медет Садыркуловдун кадры ылайыктуубу? — Аргумент
Бекбоосун БӨРҮБАШЕВ, юридика илиминин доктору:
– Биздин Башмыйзамда «президент өзүнүн аппарат жетекчисин өзү дайындайт» деген берене бар. Андыктан, бул аралыкта эмнеге силер айткандай болочоктогу «оң колу» болчу фигураны тандай албай жатканы анын баардыгы өзүнөн. Менимче, ал киши бул орунга ылайыктуу дасыккан кадрды таппай жаткандай. Ал эми ажонун аппарат жетекчисинин негизи милдети Башмыйзамыбызда президенттин ишин камсыз кылуу экендиги жазьшып, такталган. Мындай шартта өлкө башчысынын түйшүктүү, оңой эмес ишин камсыз кьшыш үчүн күчтүү команда болуш керек. Ошондой күчтүү команданын башында аппарат жетекчи өзү болушу зарыл. Ал эми ар бир ажонун оюна, боюна, максаттарына жараша бул орунга өздүк кадры керек. Ушул күндөрү Жээнбековдун аппарат башчылыгынын милдетин жетекчинин биринчи орун басары Досалы Эсеналиев аркалоодо. Ал киши канчалык милдетин аркалабасын, ишке бөгөт болуп жаткандыгы билинип эле турат. Аппараттын иши шар болушу үчүн биротоло ошол кишиге беришпейби, туурабы? Беш айдан бери ажобуз аппарат башчысын тандай албай жатышы – өлкөбүздө кандайдыр бир деңгээлде кадрдык таңсык бар экенин билгизип турат.
Чолпонбек АБЫКЕЕВ, коомдук ишмер:
– Бул суроого эки негизде жооп берсе болот. Биринчиден, чын эле коп жылдан берки кадр маселесине жасалган кайдыгер, өзүмбилемдик мамиле өлкөдө мамлекеттик кадр кризисин пайда кылды. Бул жөнүндө учурунда мен чоң макала жазгам. «Президент Сооронбай Жээнбеков мамлекеттик кызматтарга татыктуу кадр коюуда кыйналат» деп. Экинчиден, бизде тээ союз мезгилинен бери келаткан бир «оору» бар. Кадрларды коюуда регионалдык теңдикти сактоо деген. Маселен, «президент түштүктөнбү, демек, аппарат башчысы түндүктөн болушу керек» деген сыяктуу. Эч жерде жазылбаса да бул«мыйзамды» баардык мамлекеттик жетекчилер карманышат. Бул да аппарат башчыны тандоого өз кедергисин тийгизип жатканын ачык айтышыбыз керек. Мамлекет үчүн таза иштеген, өз кесибине татыктуу кадрлар ушундай «каскактардын» кесепетинен учурунда кызматка көтөрүлө албай калышкан фактылар көп. Аппарат башчылыгына кадр тандоодо президенттин шашпай, аяр мамиле кылышы бир чети колдоого аларлык көрүнүш. Себеби, «вазир жакшы – хан жакшы» деген кызмат так ушул кызмат. Белгилей кете турган нерсе, аппарат башчы жок болсо да президенттин аппараты ийкемдүү, жакшы иштеп келатышканын көрсөтүшүүдө. Буга өлкө башчынын өткөзгөн жолугушуулары, ал иш-чаралардагы көтөрүлгөн маселелер, президенттин сүйлөгөн сөздөрү далил болуп берет. Кыскасын айтканда, президент Жээнбековдун ар бир кадамы аппараттын элегинен өтүп турат. Муну кызмат тили менен айтканда «протокол» дешет. Кайсы жетекчи болбосун протоколдон чыкпаса оңой менен жаңьшыштык кетирбейт. Анткени, ар бир жолугушуу, андагы сүйлөнгөн сөздөр күнү-түнү тынымсыз иштеген түйшүк менен даярдалат. Экспертизадан өтөт. Жаңьшыштык кетсе ошол даярдагандардын баштары кетет. Мамлекеттик жетекчинин баскан-турганы, сүйлөгөн сөзү тамаша иш эмес да. Президентибиз Сооронбай Шариповичтин жакшы сапаттарынын бири ал протоколду сыйлап, жакшы сактайт экен. Бул өлкө жетекчисине аброй гана алып келүүчү сапат. Буга чейинки айрым президенттерибиз протоколду сыйла-багандыктан ото одоно каталарды кетирип келишкен. Мындай түркөйлүкгү бир да мамлекеттик жетекчиге каалабас элем.
– Президенттик аппараттын башчылыгы бүткүл мамлекеттик саясатгын чылбырын кармап турат. Дегеним, тизгин кармаган президентти ары-бери буруп, ажонун алдына кимдерди киргизип, кимдерди алыстатып коюучу рычагы бар. Эми ошол чечүүчү жерге беш айдан бери эч кимдин дайындалбай жатышы, биринчиден, ишенимдүү адамдын жоктугунан кабар берет. Бул жагдай талашсыз түрдө кадрлык кризис бар экенин туюнтууда. Экинчиден, президенттик аппарат жетекчинин 1-орун басары болуп иштеген Досалы Эсеналиев агабыздын мыкты иштеп, аппарат башчынын ордун өксүтпөгөнү шыкак болууда десек жаңылышпайбыз. Эгер аппарат аксап, иштей албай алапайын таппай калганда алдакачан эле шашьшыш түрдө бирөөнү дайындамак. Андай коркунуч жоктугунан улам президент камсанабай иштеп жатат деген жыйынтык чыгарсак болот. Албетте, мындай шартта кайрылып келеби дегенчелик кылып акыйып Фаридди күтүп отуруунун кажети деле жок. Ылайыктуу эч ким табалбаса, тайсалдабай туруп бир нече ай мурун эле Досалы аганы бекитиши кажет болчу. Себеби, кызмат бош турган сайын сөз кобойот, бийликке болгон ишеним кетет.
Урмат САМАЕВ, ЖК депутаты:
– Кадр саясатында кризис дегенге кошула албайм. Анткени, бизде бул кызматка татыктуу кадрлар абдан көп. Президент Сооронбай Шарипович трайбализм жана башка жат көрүнүштөргө каршы күрөшүү үчүн ротация жолу аркылуу кадрларды алмаштырып жатат. Ошол сьшктуу эле өзүнүн аппарат башчысын кайра-кайра алмаштыра бербей, ар кайсы кызматта өзүн көрсөткөн ийгилигине жараша биротоло дайындайын деген максатта күтүп жүрдү болуш керек. Ошол себептен, президенттин аппарат жетекчисин дайындоо көпкө созулуп кетти. Менимче, жакында өлкө0 башчыбыз бул орунга татыктуу адамды дайындайт деп ойлойм.
← Салтанат Саматовага куран окутабыз деп акча тапкысы келген шылуундар чыкты
Түндүк Ирландиялык сүрөтчү Ричард Ватсон Кыргызстанга дагы кайтып келүүнү чечти →
Сиздин пикир жооптон баш тартуу
Пикир калтырыш үчүн киришиңиз керек.
ФИНПОЛ: КОТОРУЛГАН $700 МИЛЛИОН КИМДИКИ ЭКЕНИН ТАКТАДЫК
Жанар Акаев менен Эльвира Сурабалдиева кайым айтышты
Султанбекованын үнү Кудайга жеттиби?
“Жаш, тажрыйбасы жок” деп чанды…
Дача-СУ кырсыгын иликтөө же чалма ыргытуу аракети
УКМКнын башына Байболов барабы?
Калича Умуралиева 12 паркты таппай жатат
“Бир Болдун” депутаттары бутага алынабы?
Күйөөсүнүн 20 жылдык кечесинде ызы-чуу салган аялдын баяны…
Дарек: Бишкек шаары, Эркиндик бульвары №45 тел: +996 553 43 35 00